བ་ཏུ་གསོལ།།རྒྱ་གར་དགའ་རབ་རྡོ་རྗེ་ལ།།རྡོ་རྗེ
གདན་དུ་སྡེ་སྣོད་གས་ན།།རྣམ་འཕྲུལ།།བདག་ལ།།སློབ་དཔོན་ཤྲཱི་སིཾ་ཧ་ལ།།ཨོ་རྒྱན་ཡུལ་དུ་རྫོགས་ཆེན་གསན།།རྣམ་འཕྲུལ།།བདག་ལ།།འཇམ་དཔལ་བཤེས་གཉེན་བྱིན་རླངས་
ཀྱིས།།བྱང་ཆུབ་ཤིང་དུ་འཇམ་དཔལ་གྲུབ།།རྣམ་འཕྲུལ།།བདག་ལཿ།ནཱ་གཱརྫུ་ནའི་བྱིན་རླབས་ཀྱིས།།སིང་ག་ལ་རུ་པདྨ་གྲུབ།།རྣམ་འཕྲུལ།།བདག་ལ།།ཧཱུྃ་ཀཱ་ར་ཡི་བྱིན་རླབས་ཀྱིས།།
ལི་ཡི་ཡུལ་དུ་ཡང་དག་གྲུབ།།རྣམ་འཕྲུལ།།བདག་ལཿ།ཁྲག་འཐུང་ནག་པོའི་བྱིན་རླབས་ཀྱིས།།ཁ་ཆེའི་ཡུལ་དུ་བདུད་རྩི་གྲུབ།།རྣམ་འཕྲུལ།།བདག་ལ།།ཤཱཀྱ་དེ་བའི་བྱིན་རླབས་ཀྱིས།།།
པལ་པོའི་ཡུལ་དུ་ཕུར་པ་གྲུབ།།རྣམ་འཕྲུལཿ།བདག་ལཿ།དྷ་ན་སཾ་སྐཾའི་བྱིན་རླབས་ཀྱིས།།རྡོ་རྗེ་གདན་དུ་མ་མོ་གྲུབ།།རྣམ་འཕྲུལ།།བདག་འཆ།རོམ་བུ་གུ་ཧྱའི་བྱིན་རླབས་ཀྱིས།།བསིལ
བའི་ཚལ་དུ་བསྟན་སྲུང་གྲུབ།།རྣམ་འཕྲུལ།།བདག་ལཿ།གཟུངས་མ་མེ་ཏོག་མནྡཱ་ར།།མཱ་ར་ཏཱི་ཀར་རིག་འཛིན་གྲུབ།།རྣམ་འཕྲུལ།།བདག་ལཿ།རྒྱ་གར་བླ་མའི་བྱིན་རླབས་ཀྱིས།།དུར་ཁྲོད་བ

དུ་དྲག་སྔགས་གྲུབ།།རྣམ་འཕྲུལ་རྩ་བའི་བླ་མ་བྱོན།།བདག་ལ་བྱིན་གྱི་བརླབ་ཏུ་གསོལ།།རྩ་བའི་དབང་བསྐུར་གཉིས་པའི་སླད་དུ་དམིགས་པ་འདི་བཞིན་ཏུ་མཛོད།ཁྱེད་རྣམས་པདྨ་ཐོད་ཕྲེང་རྩ་ལ།།
ཁྲོ་ཆེན་དཔལ་གྱི་ཆས་བརྒྱན་པའི།།སྤྱི་བོར་སྣ་ཚོགས་པདྨ་སོགས་གོང་ལྟར་ལ།མཚན་དཔེའི་དཔལ་འབར་འོད་ལྔ་འཕྲོ།།རྩ་བའི་བླ་མའི་ངོ་བོ་ཉིད།།དེ་ཡི་སྤྱི་མགྲིན་ཐུགས་ལྟེ་གསང་།།གནས་ལྔ་རིམ
པ་ཇི་ལྟ་བར།།ཨོཾ་དཀར་ཨཱཿདམར་ཧཱུྃ་མཐིང་ག།ཏཱཾ་སེར་ཧཱ་ཡིག་ལྗང་གུས་མཚན།།དེ་དག་སོ་སོའི་འོད་ཟེར་གྱིས།།བདེ་གཤེགས་རིག་འཛིན་ཐམས་ཅད་དང་།།དཔའ་བོ་མཁའ་འགྲོ་མ
ལུས་པའི།།གསང་བ་བསམ་གྱིས་མི་ཁྱབ་པ།།རྒྱན་འཁོར་ལྔ་ཡི་བྱིན་རླབས་དང་།།དངོས་གྲུབ་འོད་ལྔའི་རྣམ་པར་བསྡུས།།བླ་མའི་གནས་ལྔར་ཐིམ་པ་ལས།།དེ་ཉིད་དུས་གསུམ་བདེ་གཤེགས
དང་།།རིག་པ་འཛིན་པ་ཐམས་ཅད་ཀྱི།།སྐུ་གསུང་ཐུགས་ཡོན་ཕྲིན་ལས་ཀུན།།གཅིག་ཏུ་བསྡུས་པའི་ངོ་བོར་གྱུར།།དེ་ལྟར་གུ་རུ་པདྨ་སཾ་བྷ་ཝ་བླ་མ་དང་གཉིས་སུ་མེད་པ་དཀོན་མཆོག་ཀུན་འདུས་སུ
གསལ་བ་ལ་མོས་གུས་གདུང་ཤུགས་དྲག་པོས་གསོལ་བ་འདེབས་པ་འདིའི་རྗེས་ཟློས་མཛོད།ཨོཾ་ཨཱཿཆོས་སྐུ་སྣང་བ་མཐའ་ཡས་པན་མོ་ཧཱུཾ་སྭཱ་ཧཱ།དེས་འགྲེས་ཏེ་རྩ་བའི་བླ་མའི་བར་གྱིས

བརྒྱུད་པ་ཀུན་ལ་སྦྱར།བླ་མའི་གཏོར་མཐོག་ལ་གནས་ལྔར་རིམ་པར་བཞག་པ་དང་བཅས།བླ་མ་དགྱེས་པ་ཆེན་པོས་སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པའི་བྱིན་རླབས་རིམ་པར་སྩལ་བའི
མོས་པ་མཛོད།ཁྱེད་རང་སྤྱི་གཙུག་སྟེང་བཞུགས་པའི།།མ་ཧཱ་གུ་རུའི་དཔྲལ་བ་ཡི།།ཨོཾ་ལས་འོད་ཟེར་དཀར་པོ་འཕྲོས།།རང་གི་བདེ་ཆེན་རྩ་འཁོར་དུ།།ཐིམ་པས་ཉོན་མོངས་གཏི་མུག་དང་།
ལུས་ཀྱི་སྒྲིབ་པ་མ་ལུས་དག།སྐུ་ཡི་དངོས་གྲུབ་ཐོབ་པར་གྱུར།ཨོཾ་ཨཱཿབཛྲ་གུ་རུ་པདྨ་སིདྡྷི་ཧཱུྃ།ཞེས་འན་བདུན་སོགས་བརྗོད་པ་འོག་མ་རྣམས་ལ་འགྲེ།ཁྱེད་རང་།མ་ཧཱ་གུ་རུའི་མགྲིན་པ་ཡི།།ཨཱཿལས་འོད
ཟེ་དམར་པོ་འཕྲོས།།རང་གི་ལོངས་སྤྱོད་རྩཿ།ཐིམ་པས་ཉོན་མོངས་འདོད་ཆགས་དང་།།ངག་གི་སྒྲིབ།།གསུང་གི་དངོས་གྲུབཿཨོཾ་ཨཱཿབཛྲ།ཿ།ཁྱེད་རང་ཐུགས་ཀར།།མ་ཧཱ་གུ་རུའི་ཐུགས
ཀ་ཡི།།ཧཱུཾ་ལས་འོད་ཟེར་སྔོན་པོ་འཕྲོས།།རང་གི་ཆོས་ཉིད་རྩ་འཁོར་དུ།།ཐིམ་པས་ཉོན་མོངས་ཞེ་སྡང་དང་།།ཡིད་ཀྱི་སྒྲིབ་པ་མ་ལུས་དག།ཐུགས་ཀྱི་དངོས་གྲུབ་ཐོབ་པར་གྱུར།ཨོཾ་ཨཱཿབཛྲ
ཁྱེད་རང་ལྟེ་བར།།མ་ཧཱ་གུ་རུའི་ལྟེ་བཿཏཱྃ་ལས་འོད་ཟེར་སེར་པོ་འཕྲོས།།རང་གི་སྤྲུལ་པའི་རྩ།།ཐིམ་པས་ཉོན་མོངས་ང་རྒྱལ་དག།ཡོན་ཏན་དངོས་གྲུབ་ཐོབ་པར་གྱུར།།ཨོཾ་ཨཱཿབཛྲཿ

ཁྱེད་རང་གསང་བར།།མ་ཧཱ་གུ་རུའི་གསང་བ།།ཧཱ་ལས་འོད་ཟེར་ལྗང་གུ།ཿ།རང་གི་བདེ་སྐྱོང་རྩཿ།ཐིམ་པས་ཉོན་མོངས་ཕྲག་དོག་དག།ཕྲིན་ལས་དངོས་གྲུབ་ཐོབ་པར་གྱུར།།ཨོཾ་ཨཱཿབཛྲཿ
སོགས་བརྗོད།རྩ་བའི་དབང་གསུམ་པའི་སླད་དུ་དམིགས་པ་འདི་ལྟར་མཛོད།ཁྱེད་རང་དུས་གསུམ་བདེ་གཤེགས་དང་།།རིག་པ་འཛིན་པ་ཐམས་ཅད་ཀྱི།།སྐུ་གསུང་ཐུགས་ཡོན་ཕྲིན་ལས་ཀུན།།གཅིག
ཏུ་བསྡུས་པའི་ངོ་བོ་ནི།།གུ་རུ་པདྨ་ཐོད་ཕྲེང་རྩལ།།དམར་ནག་ཞལ་གཅིག་ཕྱག་གཉིས་པ།།སྤྱན་གསུམ་དམར་ཟླུམ་ཁྲོ་གཉེར་བསྡུས།།ཞལ་གདངས་མཆེ་གཙིགས་ཧཱུྃ་སྒྲ་སྒྲོགས།།དབུ་སྐྲ་སྥ་ར་སྨིན་མའི
ཚོགས།།དམར་སེར་མེ་ལྟར་གྱེན་དུ་གཡེང་།།ཡན་ལག་ཉིང་ལག་རགས་ཤིང་གཏུམ།།གསུས་ཁྱིམ་རྒྱ་མཚོ་ལྟ་བུར་རྒྱས།།ཐོད་སྐམ་ལྔ་ཡི་དབུ་རྒྱན་དང་།།མགོ་རློན་ལྔ་བཅུའི་དོ་ཤལ་འཆང་།།
ཀླ་ཆེན་བརྒྱད་ཀྱིས་ལེགས་བརྒྱན་ཅིང་།།ཕྱག་རྒྱ་དྲུག་གི་རྒྱས་བཏབ་པ།།ཞིང་ལྤགས་གླང་ལྤགས་ན་བཟར་མཛད།།སྟག་གི་པགས་པའི་ཤམ་ཐབས་བགོས།།ཁྲིག་ཞག་ཐལ་བའི་ཚོམ་བུས་སྨྲས།།
ཕྱག་གཡས་གནམ་ལྕགས་རྡོ་རྗེ་གདེང་།།ལྷ་སྲིན་སྡེ་བརྒྱད་ཐལ་བར་རློག།ཕྱག་གཡོན་རི་རབ་ཕུར་བུ་འདྲིལ།།བསྟན་པའི་རུ་དྲ་ཀུན་ལ་འདེབས།།བ་སྤུའི་བུ་ག་ཐམས་ཅད་ནས།།ཁྲོ་ཆུང་གྲངས

མེད་འཕྲོ་ཞིང་འདུ།།མ་མོ་འབུམ་གྱི་ཚོགས་དབུས་སུ།།གར་དགུའི་ཉམས་ཀྱིས་མངོན་པར་བརྗིད།།གཡས་བསྐུམ་གཡོན་བརྐྱང་རུ་དྲ་ཟུང་།།གྱད་ཀྱི་འདོར་སྟབས་ཆེན་པོས་བརྫིས།།
དེ་ཡི་ཐུགས་ཀར་ཡེ་ཤེས་སེམས།།མ་ཧཱ་གུ་རུ་འཛུམ་ཞིང་ཞི།།དཀར་ལ་དམར་བའི་མདངས་ཆགས་པ།།ལེ་བརྒན་དར་གྱི་ཆོས་གོས་ཅན།།ཕྱག་གཡས་གསེར་གྱི་རྡོ་རྗེ་དང་།།ཕྱག་གཡོན་ཚེ་བུམ་བཅུད་ལྡན
བསྣམས།།པྲད་ཞྭ་ཕྲོག་ལྔ་རྒྱན་ལྡན་གསོལ།།འགྱིང་ཚུལ་རྡོ་རྗེའི་སྐྱིལ་ཀྲུང་གིས།།ཟླ་བའི་གདན་ལ་བཞུགས་པ་དེའི།།ཐུགས་ཀར་ཉི་མའི་དཀྱིལ་འཁོར་དབུས།།ཏིང་འཛིན་སྙེམས་དཔའ་ཡི་གེ་ཧཱུྃ།།མཐིང
གསལ་བླ་མའི་ངོ་བོ་ཉིད།།དེ་ལྟར་གསལ་བའི་ཁྱེད་རང་དྲག་པོ་ཐོད་ཕྲེང་རྩལ་གྱི་གནས་གསུམ་འབྲུ་གསུམ་གྱི་འོད་ཟེར་སྤྲོ་བསྡུ་འདི་ལྟར་དུ་སྒོམས་ཤིག།སྤྱི་བོར་པད་ཟླའི་དཀྱིལ་འཁོར་ལ།།ཨོཾ་ཡིག་ཀུནྡ་ལྟར་དཀར་གསལ།
དེ་ཡི་འོད་ཀྱིས་དེ་བཞིན་གཤེགས།།ཀུན་གྱི་སྐུ་ཡི་བྱིན་རླབས་བསྡུས།།ཨོཾ་ཡིག་ལ་ཐིམ་དབྱེར་མེད་གྱུར།།ཨོཾ་སྐུ་ནི་ནམ་མཁའི་འཇའ་ཚོན་ལ།།མཚོན་བྲལ་སྣང་སྟོང་ཁྱད་པར་འཕགས།རང་ལུས་ལྷ་སྐུ་
སྣང་སྟོང་སྒྱུ་མ་ལྟ་བུའི་ཏིང་ངེ་འཛིན་ལ་མཉམ་པན་འཇོག་པར་ཞུ།ཞེས་དར་ཅིག་བསྐྱང་འཇུག་པ་ཕྱི་མ་གཉིས་ལ་འགྲེ།མགྲིན་པར་པདྨའི་གདན་སྟེང་དུ།།ཨཱཿཡིག་ཅོག་ལའི་མཚལ་ལྟར་དམར།།དེ་ཡི་འོད་ཀྱིས་དེ་བཞིན

གཤེགས།།ཀུན་གྱི་གསུང་གི་བྱིན་རླབས་བསྡུས།།ཨཱཿཡིག་ལ་ཐིམ་དབྱེར་མེད་གྱུར།།ཨཱཿགསུང་ནི་བྲག་ཆའི་བརྡས་མཚོན་ལ།།མཚོན་བྲལ་གྲགས་སྟོང་ཁྱད་པར་འཕགས།སྒྲ་བརྗོད་སྔགས་ཚིག་གྲགས
སྟོང་བྲག་ཆ་ལྟ་བུའི་ཏིང་ངེ་འཛིན་ལ་མཉམ་པར་འཇོག་པར་ཞུ།ཐུགས་ཀའི་ཏིང་འཛིན་སེམས་དཔའ་ཧཱུྃ།།ནམ་མཁའི་མདོག་ཅན་འོད་འབར་བ།།དེ་ཡི་འོད་ཀྱིས་དེ་བཞིན་གཤེགས།།ཀུན་གྱི་ཐུགས་ཀྱི་བྱིན་རླབས
བསྡུས།།ཧཱུྃ་ཡིག་ལ་ཐིམ་དབྱེར་མེད་གྱུར།ཧཱུྃ་ཐུགས་ནི་ནམ་མཁའི་འཇའ་ཚོན་ལ།།མཚོན་བྲལ་རིག་སྟོང་ཁྱད་པར་འཕགས།དྲན་རྟོག་འོད་གསལ་རིག་སྟོང་རང་གྲོལ་ཡེ་ཤེས་ཆེན་པོའི་ཏིང་ངེ་འཛིན་ལ་མཉམ
པར་འཇོག་པར་ཞུ།སྣང་སྲིད་ཀྱི་ལྷ་སྲིན་དྲེགས་པའི་སྟོང་སྲོག་ལ་དབང་ཐོབ་པའི་སླད་དུ་དམིགས་པ་འདི་བཞིན་ཏུ་མཛོད།ཁྱེད་རང་རྒྱལ་བ་སྲས་བཅས་ཀྱི།།རྡོ་རྗེའི་གསང་བ་གཅིག་འདུས་པ།།ཟག་འཐུང
པདྨ་དྲག་པོ་རྩལ།།འཁོར་འདས་ཀུན་གྱི་ཆ་བཙན་གྱུར།།དེ་ཡི་མཐུན་ཏུ་སྣང་སྲིད་ཀྱི།།ལྷ་སྲིན་སྡེ་བརྒྱད་དྲེགས་བྱེད་རྣམས།།འདར་ཞིང་འདུས་པས་སྲོག་སྙིང་འབུལ།།རང་ཉིད་བག་ཚ་མེད་པར་ནི།།དཔལ
རྗིད་ལྡན་པས་རིམ་པ་གཉིས།།ཟུང་དུ་ཆུད་པའི་ཏིང་འཛིན་བརྟན།།རྩ་བའི་བཞི་པ་ཡེ་ཤེས་ཆེན་པོའི་དབང་གི་སླད་དུ།སྤྱི་བོར་རྩ་བའི་བླ་མ་དང་།།གུ་རུ་དབྱེར་མེད་ཆེས་ཆེར་གསལ།།ཅི་མཛད་ཁྱེད་ཤེས་མོས

གུས་ཀྱིས།།གསོལ་བ་སྙིང་ནས་འདེབས་པར་འཚལ།།སླར་གསོལ་འདེབས་མཚན་སྤེལ་གོང་སྨོས་སམ།ཚིག་བདུན་གསོལ་འདེབས།མནམ་བཞི་སྐོར་ལྟ་བུའི་སྤྱི་འགྲོ་གནད་དུ་བསྣུན།གསོལ་འདེབས་ཀྱི་
སྙིང་པོ་བཛྲ་གུ་རུ་འཛབ་དབྱངས་བཅས་ཅི་འགྲུབ་བྱས་ལ་མཐར།བླ་མ་རྗེ་བཙུན་ཐུགས་རྗེའི་མཐུས།།རབ་དམར་བདུད་རྩིའི་ངོ་བོར་ཞུ།།རང་གི་ཚངས་བུ་ག་ནས་ཞུགས་ཏེ།།སྙིང་གར་དབྱེར་མེད་འདྲེས་པ་ལས།།དཀོན་མཆོག
ཀུན་འདུས་བླ་མ་ཡི།།ཟབ་གསལ་ཟུང་འཇུག་ཡེ་ཤེས་དང་།།རང་གི་སེམས་ཉིད་གཉུག་མའི་གཤིས།།གཉིས་མེད་ཐིག་ལེ་ཆེན་པོར་རྫོགས།།ཞེས་པའི་དགོངས་པ་བསྐྱང་བར་ཞུ།།ཞེས་མཉམ་པར་འཇོག་ཏུ་བཅུག
མཐར་ཚེ་གཏོར་རམ་བྲ་གཏོར་སྤྱི་བོར་བཞག་ལ།གཏོར་མ་འདི་ཉིད་ཡེ་ཤེས་རིན་པོ་ཆེའི་གཞལ་ཡས་ཁང་མཚན་ཉིད་ཡོངས་སུ་རྫོགས་པའི་ནང་དུ།སངས་རྒྱས་ཀུན་འདུས་མ་ཧཱ་གུ་རུ་པདྨ་ཐོད་ཕྲེང་རྩལ་ཡབ་ཡུམ་ལ།ཀེའུ་རཱི་མ་མོ་བརྒྱད
དང་།གཞན་ཡང་རྩ་གསུམ་དམ་ཅན་རྒྱ་མཚོས་བསྐོར་ཏེ་སྤྲིན་གྱི་ཕུང་པོ་གཏིབས་པ་ལྟར་བཞུགས་པའི་གནས་གསུམ་ནས་འོད་ཟེར་བདུད་རྩིའི་རྒྱུན་བྱུང་།ཁྱེད་རང་རྣམས་ཀྱི་སྒོ་གསུམ་ལ་ཐིམ་པས་བྱིན་རླབས་དངོས
གྲུབ་མ་ལུས་པ་ཐོབ་པའི་འདུན་པ་མཛོད།སྨོན་ལས་བྱང་གི་དངོས་གྲུབ་བསྐུལ་ཚིག་གི་མཐར།ཆོས་སྐུ་སྣང་བ་མཐའ་ཡས།ལོངས་སྐུ་ཐུགས་རྗེ་ཆེན་པོ།།སྤྲུལ་སྐུ་པདྨ་འབྱུང་གནས།མཁའ་འགྲོ་ཡེ་ཤེས་མཚོ

རྒྱལ།གྲུབ་ཆེན་སངས་རྒྱས་དཔོན་པོ་ནས།པདྨ་འོད་གསལ་མདོ་སྔགས་གླིང་པའི་བར་དུ་བྱོན་པའི་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་དང་།རིགས་འདུས་རྒྱལ་བ་པད་འབྱུང་ཡབ
ཡུམ།ཆེ་མཆོག་རྡོ་རྗེ་ཐོད་ཕྲེང་རྩལ།།ཀེའུ་རཱིམ་མོ་ཆེན་མོ་བརྒྱད།གནས་གསུམ་གྱི་དཔའ་བོ་མཁའ་འགྲོ་ཆོས་སྐྱོང་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱིས་རྡོ་རྗེའི་སློབ་མ་འདི་རྣམས་ལ་སྐུ་གསུང་ཐུགས
རྡོ་རྗེ་ཡེ་ཤེས་ཆེན་པོའི་བྱིན་ཆེན་དབབ་ཅིང་དབང་ཆེན་བསྐུར་བར་མཛད་དུ་གསོལ།ནད་གདོན་སྡིག་སྒྲིབ་མི་མཐུན་པའི་ཕྱོགས་ཐམས་ཅད་ཉེ་བར་ཞི་ཞིང་།ཚེ་བསོད་དཔལ་འབྱོར་སྤ་རྟོགས་ཀྱི་ཡེ་ཤེས་ལ་སོགས་པ
མཐུན་པའི་རྐྱེན་ཐམས་ཅད་གོང་ནས་གོང་དུ་འཕེལ་ཞིང་རྒྱས་པར་མཛད་དུ་གསོལ།གྲུབ་པ་ཆེན་པོ་བརྒྱད་དང་ཕྲིན་ལས་རྣམ་པ་བཞི་ཐོགས་པ་མེད་པ་འགྲུབ་པ་དང་།ལམ་གྱུར་གྱི་འབྲས་བུ་རིག་འཛིན་རྣམ་བཞི
མཐར་ཕྱིན་ནས་མཐར་ཐུག་མི་སློབ་པའི་ཟུང་འཇུག་སྐུ་ལྔ་ཡེ་ཤེས་ལྔའི་བདག་ཉིད་གདོད་མའི་མགོན་པོ་པདྨ་ཀ་རའི་གོ་འཕང་ཐོབ་པར་བྱིན་གྱིས་བརླབ་ཏུ་གསོལ།ཅེས་དང་།སྙིང་པོ་བརྗོད་ལ་གཏོར་མ་གནས་གསུམ་དུ་བཞག
མཐར་གུ་རུ་འཁོར་དང་བཅས་པ་འོད་དུ་ཞུ་ནས་ཁྱེད་རང་རྣམས་ལ་ཐིམ་པས་བླ་མའི་སྐུ་གསུང་ཐུགས་དང་རང་གི་ལུས་ངག་ཡིད་གསུམ་དབྱེར་མེད་པར་གྱུར་པའི་མོས་པ་མཛོད།ཅེས་བརྗོད།དེ་ནས་སྤྲོན།བཀྲ་ཤིས་ཚེ

བརྟན་དཔལ་གྱི་ཟས།།སྙིང་པོ་བསྡུས་པའི་བཅུད་འདི་ནི།།དེ་རིང་བུ་ཡིས་ཟ་བར་གྱིས།།འདི་ཟོས་སངས་རྒྱས་ཚེ་དཔག་མེད།།ཞལ་ཟས་བསྟེན་པས་ནད་ཀུན་ལས།
གྲོལ་འགྱུར་ཐེ་ཚོམ་བྱ་མི་དགོས།ཞེས་སམ།བསྡུ་ན་ཤི་བའི་སྙིང་པོ་དང་ཚེ་གཟུངས་བརྗོད་ལ་ཚེ་རིལ་ཚེ་ཆང་སྦྱིན།མེ་ཏོག་འཐོར་ཞིང་ཤིས་བརྗོད་རྒྱས་པར་བྱའོ།།དེ་ལྟར་ན་དེ་དག་རྣམས་ཀྱིས་གྲུབ་པའི་འཁོར་ལོས་སྒྱུར་བ་ཆེན་པོ་
འབྲེལ་ཚད་དོན་ལྡན་སྤྲུལ་པའི་སྐྱེས་མཆོག་སངས་རྒྱས་དཔོན་པོའི་ཟབ་གཏེར་ལས་བྱོན་པ་ཐུགས་སྒྲུབ་བདེ་གཤེགས་འདུས་པའི་བྱིན་རླབས་དབང་བསྐུར་ཟབ་མོ་ལེགས་པར་གྲུབ་པ་ཡིན་པས་སོགས་ཀྱིས་མཚམས་སྦྱར་ལ
དམ་ཚིག་བཀླག་བཟུང་སོགས་སྤྱི་དང་མཐུན་པར་བྱ།དེ་ནས་ལས་བྱང་གི་ཚོགས་མཆོད་ནས་ཤིས་བརྗོད་ཀྱི་བར་ཡང་དཀྱུས་སུ་བཤད་པ་ལྟར་བསྒྲུབ་བོ།།དབང་བསྐུར་འདི་ཉིད་ཏིང་ངེ་འཛིན་ཁོ་ན་ལ་བརྟེན་པ་ཡིན་པས་བུམ་གཏོར་སོགས་བསྐུར་ཐོབ་ཀྱི་སྤྲོས་པ་མ་དགོས་ཀྱང
ཚུར་མཐོང་གི་བསམ་པ་རྫོགས་པའི་ཕྱིར་དབང་བསྐུར་དངོས་གཞིའི་མཇུག་ཏུ་གཏོར་མའི་བཀའ་བསྒོ་ཙམ་སྦྱར་བ་ལ་གཏོར་དབང་ཞེས་གྲགས་པའི་ཕྱག་ལེན་ཕྱིས་སུ་བྱུང་བར་སྣང་ཞིང་།བུམ་པའི་བྱ་བ་མེད་ན་བུམ་པ་སྒྲུབ་པ་ལ་དགོས་ནུས་ལྷག་པོ་མེད་པ་དང་།ཏིང་ངེ
འཛིན་རྣམས་བརྡས་མཚོན་པའི་ཕྱིར་དེ་དག་གནས་སོ་སོར་བཞག་ཀྱང་འགལ་བ་ནི་མེད་ཅིང་བློ་དམན་ལ་རྣམ་པ་གསལ་བའི་དགོས་པའང་མཆིས་སོ།།སྒྲུབ་ཐབས་སྨིན་བྱེད་བྱེ་བའི་བཅུད།།སྙིང་པོའི་བྱིན་རླབས་འདིར་བརྟེན་ནས།།སྲིད་མཚོར་བྱིང་བའི་ལུས་ཅན་ཀུན།།

གདོད་མའི་ས་ལ་སྒྲོལ་ནུས་ཤོག།དེ་ལྟར་ངོ་མཚར་བླ་ན་མེད་པའི་སྨིན་བྱེད་ཟབ་མོའི་ཡི་གེ་འདིའང་ཕྱོགས་འདིར་དཔེ་ལུང་གི་རྒྱུན་ཆེས་དཀོན་པས།རང་འདྲའི་སྐལ་མཉམ་གྱིས་གོ་སླ་ཁྱེར་བ་དེར་དམིགས་ནས།འཆི་མེད་བསྟན་གཉི་གཡུང་དྲུང་གླིང་པ་རྩལ་གྱིས
ཤྲཱི་དེ་བཱི་ཀོ་ཊེ་ཙཱ་འདྲ་རིན་ཆེན་ཕྲག་གི་སྒྲུབ་གནས་སུ་བྲིས་པ་དགེ་ལེགས་འཕེལ།